I det dekodede telegrammets tekst leste kodeknekkerne Nigel de Grey og William Montgomery om den tyske utenriksminister Arthur Zimmermanns tilbud til Mexico om USA-territoriene Arizona, New Mexico og Texas som et lokkemiddel for å få dem med som en tysk støttespiller. Telegrammet ble sendt videre til USA av kommandør Hall. Telegrammet var instrumentalt i at USA den 6. april 1917 gikk til krig mot Tyskland og ble med på ententemaktenes side sammen med Storbritannia og Frankrike.